Contido

# Incluír táboas e follas de cálculo nas diapositivas

Pódense aplicar varios métodos para inserir celas de folla de cálculo nas diapositivas de Impress e nas páxinas de Draw:

1. Inserir unha táboa nativa - pode introducir os datos nas celas e aplicar formatos elaborados empregando a sección Deseño de táboa do panel Tarefas.

2. Inserir unha táboa nova como obxecto OLE ou inserir un ficheiro existente como obxecto OLE - pode especificar a ligazón a un ficheiro para que sexa unha ligazón activa aos datos máis recentes gardados nun ficheiro de folla de cálculo.

## inserir unha táboa nativa

1. Vaia á diapositiva do Impress ou á páxina do Draw na que desexe inserir a táboa.

2. Escolla Inserir - Táboa ou empregue a icona Táboa da barra de ferramentas normal para inserir unha táboa.

3. Prema dúas veces na táboa e introduza ou pegue os datos nas celas.

4. Seleccione parte do contido da cela e prema co botón dereito para abrir o menú de contexto. Escolla ordes para cambiar o contido da cela, como o tamaño do tipo de letra e o espazamento entre as liñas.

5. Prema o bordo da táboa co botón dereito do rato para abrir o menú de contexto da táboa. Empregue o menú de contexto da táboa para introducir un nome e unha descrición da táboa ou para distribuír as filas e columnas uniformemente, entre outras ordes.

6. Seleccione algunhas celas e prema co botón dereito do rato para abrir un menú de contexto co que pode inserir ou eliminar filas e columnas, entre outras ordes.

   Para seleccionar unha área rectangular de celas, apunte a unha cela nunha esquina do rectángulo, manteña premido o botón do rato e arrastre o rato até a esquina oposta do rectángulo e solte o botón.

   Para seleccionar unha cela, poña o punteiro nesa cela, manteña premido o botón do rato, arrastre o punteiro até á seguinte cela e de volta para atrás e finalmente solte o botón do rato.

## Inserir unha nova folla de cálculo como un obxecto OLE

Pode engadir follas de cálculo en branco de LibreOffice Calc ás diapositivas como obxecto OLE.

1. Vaia á diapositiva na que queira inserir a folla de cálculo.

2. Escolla Inserir - Obxecto OLE - Obxecto OLE. Prema Crear novo e escolla a folla de cálculo do LibreOffice. Prema Aceptar. Prema na folla de cálculo para introducir os datos.

3. Prema fóra da folla de cálculo para ver a diapositiva.

Para redimensionar a folla de cálculo, sen redimensionar as celas, prema dúas veces na folla de cálculo e arrastre despois unha agarradoira. Para redimensionar as celas da folla de cálculo, prema na folla de cálculo e arrastre unha agarradoira do canto.

## Inserir unha folla de cálculo desde un ficheiro

Ao inserir unha folla de cálculo xa existente na súa diapositiva, as modificacións que realizadas no ficheiro orixinal non se actualizan na diapositiva. No entanto, pode facer alteracións da folla de cálculo na propia diapositiva.

1. Vaia á diapositiva na que queira inserir a folla de cálculo.

2. Escolla Inserir - Obxecto OLE - Obxecto OLE.

3. Seleccione Crear desde o ficheiro e prema en Buscar.

4. Localice o ficheiro que queira inserir e prema en Aceptar.

   Active a opción Ligar a ficheiro para inserir o ficheiro como ligazón ao vivo.

Insírese a folla de cálculo completa na diapositiva. Para modificar a folla mostrada, prema dúas veces nela e seleccione outra.

Temas relacionados

Insert Table

Formato - Deseño de diapositiva

Inserir - Obxecto OLE - Obxecto OLE

Precisamos da súa axuda!